Denis Leary

**Denis Colin Leary** — 1957-yil 18-avgustda Massachussetsda dunyoga kelgan amerikalik komik aktyor. Leary MTVdagi chiqishlari hamda No Cure for Cancer (1993) va Lock 'n Load (1997) kabi stendap shoulari orqali ommaga tanilgan. Leary 1990-yillarda kinoindustriyaga kirib kelgan. Shundan soʻng Judgment Night (1993), Gunmen (1994), Operation Dumbo Drop (1995) va Wag the Dog (1997) filmlarida muhim rollarni ijro etgan.

Leary 2000-yillarda The Job (2001–2002) teleserialini ishlab chiqqan va bosh rolda oʻynagan. Undan tashqari Rescue Me (2004–2011) teleserialining ssenariysini yozib bosh rolni oʻzi gavdalantirgan. Bu uchun Leary ikki bor Primetime Emmy mukofotiga daʼvogarlik qilgan. Keyinchalik Leary The Amazing Spider-Man filmida Kapitan George Stacy roli uchun chaqirilgan. Keyinchalik Draft Day filmida Cleveland Brownsning bosh murabbiyi Vince Penn rolini gavdalantirgan. Leary bir qancha animatsion filmlarda dublyajda ham qatnashgan. Jumladan A Bug's Life multfilmidia Francis va Muzlik davri franshizasidagi Diego personajiga ovoz bergan.

2015-2016 yillarda Leary FX kanalida Sex & Drugs & Rock & Roll komediya serialiga ssenariy yozgan hamda bosh rolni ijro etgan.

## Hayotining ilk davrlari
Denis Colin Leary 1957-yil 18-avgustda Massachusets shtatining Worcester shahrida Irlandiyadan koʻchib kelgan Katolik oilasida dunyoga kelgan. Onasi Nora xizmatkor, otasi John Leary esa avtomexanik boʻlgan. Leary AQSh hamda Irlandiya fuqaroligini olgan. Leary komedik shov boshlovchisi Conan Oʻbrienning jiyani hisoblanadi.

Leary Worcesterdagi Saint Peter’s High School (hozirda Saint Paul) maktabini taʼlim olgan va Bostondagi Emerson kollejini bitirgan. Emersonda Leary hozirgi eng yaqin doʻsti komik Mario Cantone bilan tanishgan. Talaba boʻlgan paytida Leary Emerson Comedy Workshop guruhini tashkil etgan. Ushbu guruh hozirgi kunda ham kampusda faoliyat yuritadi.

1981-yilda Emerson kollejini tamomlaganidan soʻng, Leary besh yil davomida maktabda komediya yozish boʻyicha darslar bergan. Leary 2005-yil may oyida bakalavriyat bitiruv marosimida nutq soʻzlagan. 2009-yilda chiqarilgan „Why We Suck“ kitobining muqovasida u Dr. Denis Leary deb atalgan.

## Faoliyati
Leary komik sifatida faoliyatini Bostonning Play it Again Sam’s klubida boshlagan. Biroq, uning ilk haqiqiy chiqishi 1990-yil 18-oktyabrda Rascals Comedy klubida boʻlib, u *The Rascals Comedy Hour* teleshousining bir qismi sifatida namoyish etilgan. Leary shuningdek, Lenny Clarke's Late Show mahalliy komediya seriyasida chiqishlar qilgan. Ushbu koʻrsatuv uning yaqin doʻsti Lenny Clarke tomonidan olib borilgan.

Leary MTVning Remote Control shousida sketchlarda ishtirok etgan. U koʻrsatuvda Keith Richards, Colin Quinnning ukasi va rassom Andy Warhol kabi insonlarning obrazlarini gavdalantirgan. Leary 1990-yillarning boshlarida MTV sketchida R. E. M. guruhiga qarshi gapirganida mashhurlikka erishgan. Keyinroq, MTV uchun bir qator boshqa reklama sketrlari chaqirilgan. Unda Leary tez-tez turli mavzularda qarshi fikrlar aytib, oʻsha paytlarda mashhur boʻlib borgan rokning yangi janriga nisbatan oʻz fikrlarini bildirgan.

1993 yilda Learynin Asshole qoʻshigʻi stereotipik amerikalik erkak haqida boʻlib, katta shuhrat qozongan. Qoʻshiq Avstraliyaning radiosidagi soʻrovnomada 1-oʻrinni egallagan hamda Holsten Pils brendi uchun reklamalarda ishlatilgan. Bu reklamalarda Leary ham ishtirok etgan. Ushbu tarona Britaniyada hit boʻlib, 1996-yil yanvarida UK Singles Chartda 58-oʻringa koʻtarilgan.

1995 yilda Leary Bostondagi Bruins afsonasi Cam Neely tomonidan Neelyning saraton xayriya fondi uchun komediya xayriya shousini tashkil etishga yordam berish uchun taklif qilingan. Bu tadbir „Comics Come Home“ deb nomlangan hamda Leary har yili ushbu shouga boshlovchilik qiladi.

2009-yil 21-martda Leary New Jersey shtatidagi Atlantic City shahrida *Rescue Me Comedy* turini boshlagan. 11 ta shaharni qamrab olgan bu turda Leary bilan *Rescue Me* serialining hamkorlari Lenny Clarke va Adam Ferrara ham ishtirok etishgan. Bu tur Learyning 12 yil ichidagi ilk stand-up komediya turi boʻlgan. Tur davomida suratga olingan *Douchebags and Donuts* dasturi 2011-yil 16-yanvarda Amerikaning televideniyasida namoyish etilgan va 18-yanvarda DVD shaklida chiqarilgan.

Leary 2012-yil iyulda premyera qilingan *[[Yangi Oʻrgimchak-odam|Yangi Oʻrgimchak-odam]]* filmida Kapitan George Stacy rolini ijro etgan. U *[[Sirens]]* asarining ekranlashtirilgan versiyasiga ssenariy yozgan. Undan tashqari Leary Burn hujjatli filmiga prodyuserlik qilgan. Bu film Detroit yongʻin idorasining kurashlarini tasvirlaydi. Burn 2012 yilgi Tribeca Film Festivalida Audience Award mukofotini qoʻlga kiritgan.

Leary FX uchun *[[Sex & Drugs & Rock & Roll]]* nomli teleserialni yaratgan hamda bosh rolni oʻzi ijro etgan. FX 10 ta qismdan iborat birinchi mavsumni suratga olgan, va shou 2015-yil 16-iyulda efirga uzatilgan. Shou ikki mavsum davom etgan.

2022-yilda Leary *Law & Order: Organized Crime* serialida NYPD xodimi Frank Donnelly obrazi uchun doimiy rollardan birini qoʻlga kiritgan.

Leary 2013-yildan boshlab NESN kanali tomonidan tayyorlangan *Behind the B* hujjatli shousining hikoyachisi sifatida ishtirok etib kelmoqda. Bu shou Boston Bruins haqidagi hikoyalarni tasvirlaydi.

## Shaxsiy hayoti
Leary 1989-yilda yozuvchi Ann Lembeck Leary bilan turmush qurgan. Ular Emerson kollejida Leary Annning ingliz tili oʻqituvchisi boʻlgan vaqtda tanishishgan. Ularning ikki farzandi bor: birinchisi 1990-yilda tugʻilgan oʻgli Jon Joseph, ikkinchisi 1992-yilda dunyoga kelgan qizi Devin. Ann Leary Londonga tashrifi chogʻida erta tugʻilgan oʻgli haqida *An Innocent, a Broad* nomli yodnomani nashr ettirgan. Shuningdek, Ann 2008-yilda nashr etilgan *Outtakes From a Marriage* nomli romanni hamda 2013-yilda chiqarilgan *The Good House* romanini yozgan.

Leary muz hokkeyi ishqibozi boʻlib, Connecticut shtatidagi Roxbury shahridagi uyining orqa hovlisida hokkey maydoni yaratgan. U Boston Bruins va Boston Red Sox jamoalariga hamda Green Bay Packers jamoasiga muxlislik qiladi.

## Filmografiyasi

### Komik chiqishlari

### Filmlari

### Koʻrsatuvlari

### Video Oʻyinlar

## Manbalar